סרצ'ר
סרצ'ר 2
סרצ'ר 2 מוכר ברוסיה תחת השם "Forpost"
סרצ'ר 2 של חיל האוויר של סינגפור
**סרצ'ר** הוא כטב"ם טקטי לסיור ואיסוף מודיעין מתוצרת מפעל "מלט" של התעשייה האווירית לישראל. הסרצ'ר נכנס לשירות בחיל האוויר הישראלי ב-1992 וכונה שם "**חוגלה**". **סרצ'ר 2** הוא דגם משופר של הסרצ'ר שנכנס לשירות בחיל האוויר הישראלי ב-1998 וכונה שם "**כוכב לבן**". **סרצ'ר 3** הוא שיפור של הסרצ'ר 2 בעל מנוע משופר, יחידת ממסר אווירית ויכולת נחיתה אוטומטית מתקדמת. 

הסרצ'ר הוא כטב"ם בתצורת מנור כפול המונע על ידי מנוע רוטורי יחיד בעל מדחף דוחף. לסרצ'ר שלושה כני נסע קבועים. הוא יכול להמריא ממסלול המראה ולנחות עליו.

סרצ'ר 2
-------

השיפורים של הסרצ'ר 2 כוללים כנפיים משוכות לאחור, מנוע בעל ביצועים עדיפים, מערכת ניווט חדשה ומערכות תקשורת מתקדמות. הסרצ'ר 2 מסוגל להמריא ולנחות באופן אוטומטי. הסרצ'ר 2 נשלט מתחנה קרקעית באמצעות תקשורת רדיו בקו-ראייה או בעזרת ממסר מוטס לטווחים של מעבר לטווח ראייה. התחנה הקרקעית משותפת לכל כלי הטיס הבלתי מאוישים מתוצרת חטיבת מלט של התעשייה האווירית. במידה ואובד הקשר עם התחנה הקרקעית, יכול הסרצ'ר 2 לשוב לבסיסו באופן אוטונומי. את הסרצ'ר 2 ניתן לצייד במטען ייעודי (מטע"ד) אלקטרואופטי או במכ"ם מִפְתָּח סינתטי (SAR).

### מאפיינים

#### ממדים

* **מוטת כנפיים:** 8.55 מטר (28.10 רגל)
* **אורך:** 5.85 מטר (19.20 רגל)

#### ביצועים

* **שהות באוויר:** 15 שעות
* **טווח:** 200 ק"מ (עם תקשורת בקו-ראייה), 250 ק"מ (באמצעות ממסר מוטס)
* **סייג רום:** 20,000 רגל
* **משקל המראה מרבי:** 426 ק"ג (940 ליברות)
* **משקל מטען מרבי:** 100 ק"ג (220 ליברות)
* **הנעה:** מנוע רוטורי בעל 73 כוח סוס עם מדחף דוחף

סרצ'ר 3
-------

הסרצ'ר 3 הגיח מהשינויים שנעשו בסרצ'ר 2J, המשמש את חיל האוויר הספרדי. ההבדלים כוללים את היכולת לעבוד עם ממסר, ובכך להגדיל את טווח הפעולה מקרון השליטה למעל 300 ק"מ, ויכולת המראה ונחיתה אוטומטית בעזרת 2 מערכות סימולטניות לבטיחות מרבית. ניתן לצייד אותו במטען ייעודי (מטע"ד) אלקטרואופטי או במכ"ם מִפְתָּח סינתטי (SAR). הוא מורכב מחומרים מרוכבים על מנת להקטין חתימת מכ"ם, ובעל מנוע 4 פעימות שקט במיוחד.

### מאפיינים

#### ממדים

* **מוטת כנפיים:** 8.55 מטר (28.10 רגל)
* **אורך:** 5.85 מטר (19.20 רגל)

#### ביצועים

* **שהות באוויר:** 18 שעות
* **טווח:** 350 ק"מ (באמצעות ממסר מוטס)
* **סייג רום:** 23,000 רגל
* **משקל המראה מרבי:** 436 ק"ג (940 ליברות)
* **משקל מטען מרבי:** 120 ק"ג
* **הנעה:** מנוע 4 פעימות
* **מהירות מרבית:** 110 קשר (203 קמ"ש)

מפעילות
-------

חיל האוויר הישראליחיל האוויר הישראלי חיל האוויר הישראלי
הסרצ'ר נכנס לשירות טייסת 200 ("טייסת המל"טים") של חיל האוויר הישראלי ב-1992. ביוני 1998 קלטה טייסת 200 את הדגם המשופר, סרצ'ר 2. במקביל לטייסת 200 הופעל הסרצ'ר גם על ידי יחידת המל"טים של חיל המודיעין עד אשר הוחלט על סגירתה. בין היתר, שימש הסרצ'ר במשימות סיור ומודיעין בשמי לבנון, בלחימה כנגד הטרור הפלסטיני, ובלחימה כנגד ארגון חזבאללה במלחמת לבנון השנייה, בו נטל חלק בגילוי משגרי הרקטות של הארגון ששימשו לירי לעבר יישובים בישראל. עם הכנסתו לשירות של ההרון 1 ("שובל") הוצא הסרצ'ר משירות בחיל האוויר הישראלי.
אקוודוראקוודור חיל הים של אקוודור
חיל האוויר של אקוודור מפעיל מספר מערכות סרצ'ר 2.
קוריאה הדרומיתקוריאה הדרומית חיל האוויר של קוריאה הדרומית
חיל האוויר של קוריאה הדרומית מפעיל את סרצ'ר 2.
הודוהודו צבא הודו
הסרצ'ר 2 נמצא בשירות הצבא ההודי שם הוא מבצע משימות סיור ואיסוף מודיעין לאורך גבולות המדינה עם פקיסטן וסין.
סינגפורסינגפור חיל האוויר של סינגפור
חיל האוויר של סינגפור מפעיל (או הפעיל בעבר) את סרצ'ר 2.
ספרדספרד צבא ספרד
חיל האוויר של ספרד מפעיל את סרצ'ר 2J ואת סרצ'ר 3.
רוסיהרוסיה רוסיה
רוסיה רכשה מספר מערכות סרצ'ר 2 ומייצרת העתק שלו ברישיון תחת השם Форпост "פורפוסט". ב-14 במאי 2015 הפיל הצבא האוקראיני כטב"ם מסוג זה שהופעל על ידי הרוסים. כמו כן, ככל הנראה מל"ט מדגם זה חדר לישראל ביולי 2016 משטח סוריה, וניסיונות להפילו בעזרת טילי MIM-104 פטריוט וטילי אוויר אוויר נכשלו.
במרץ 2022, במסגרת הפלישה הרוסית לאוקראינה, הופל מל"ט רוסי מדגם זה על ידי צבא אוקראינה.
תאילנדתאילנד חיל האוויר של תאילנד
חיל האוויר של תאילנד מפעיל מספר מערכות סרצ'ר 2.
טורקיהטורקיה חיל האוויר של טורקיה
חיל האוויר של טורקיה הפעיל בעבר מספר מערכות סרצ'ר 2.

תאונות
------

* ב-2003, בתאונה שהתרחשה במדינת פנג'אב בצפון הודו, התנגש "סרצ'ר" שסופק לחיל האוויר ההודי, במטוס קרב מסוג מיג-21 והתרסק. טייס המיג-21 הצליח להנחית את המטוס הפגוע בבסיסו. ה"סרצ'ר" התרסק על בית מגורים, ופצע קשה נערה בת 14.

קישורים חיצוניים
----------------

ויקישיתוף מדיה וקבצים בנושא **סרצ'ר** בוויקישיתוף
* סרצ'ר 3, באתר התעשייה האווירית לישראל

הערות שוליים
------------

1. ↑  "הודו תפעיל מזל"טים מתוצרת ישראל לאיסוף מידע בפקיסטאן ובסין", באתר גלובס, 15 באפריל 1999
2. ↑  נעמה סיקולר, "כלכליסט", תע"א תספק מל"טים ב-21 מ' דולר לצבא ספרד, באתר כלכליסט, 3 באפריל 2008
3. ↑  נדב זאבי, מסתמן: רוסיה תרכוש מל"טים תוצרת ישראל, באתר nrg‏, 31 במרץ 2009
4. ↑  Russian-owned Israeli UAV downed in Ukraine Eugene Linetsky, אתר euromaidanpress, 14 במאי 2015 (אנגלית)
5. ↑  אתר למנויים בלבד ברק רביד, רוסיה הודתה בפני ישראל כי המל"ט שחדר לרמת הגולן שייך לה, באתר הארץ, 7 באוגוסט 2016
6. ↑  Russian "Forpost" reconnaissance drone, a licensed production of the Israeli IAI Searcher II downed by Ukrainian air defense over Chernihiv, באתר reddit, ‏12 במרץ 2022 (באנגלית).
7. ↑  התעשייה האווירית נאלצת לשלם לתאילנד מיליוני דולרים כדי שלא תבטל עסקת נשק, באתר וואלה!‏, 4 ביוני 2009
8. ↑  דרור מרום, ‏התרסקות מל"ט של תע"א בהודו חשפה את אספקתו, באתר גלובס, 10 בנובמבר 2003

| כלי טיס מתוצרת התעשייה האווירית לישראל |
| --- |
| מטוסי קרב | נשר • כפיר • נמר • אריה • לביא • F/A-259 סטרייקר |
| מטוסים צבאיים | ערבה • סי-סקאן • צוקית |
| מטוסים אזרחיים | וסטווינד • גאלפסטרים G100 (אסטרה) • גאלפסטרים G200 (גלקסי) |
| כטב"מים | בירד-איי • I-View |
| כטב"מים טקטיים | מוסקיטו • סקאוט • RQ-2 פיוניר • האנטר • סרצ'ר • פנתר • תעתוע • הרון-T |
| כטב"מים ארוכי טווח | הרון 1 • איתן • סופר הרון • הרון 2 • יסעורון ירוק |
| חימוש משוטט | הארפי • הארופ • ברקן ירוק |
| טילים | שביט (משגר לוויינים) • יריחו • להט • נמרוד • ברק 8 • גבריאל • לורה • חץ • חץ 3 • חץ 4 • ג'אמפר • SkySniper |

| כטב"מים תוצרת ישראל |
| --- |
| מזל"טים | בירד-איי • I-View • סקיילרק 1 • סקיילרק 2 • סקיילרק 3 • הרמס 45 |
| כטב"מים טקטיים | מסטיף • מוסקיטו • סקאוט • RQ-2 פיוניר • האנטר • סרצ'ר • פנתר • הרמס 90 • הרמס 180 • הרמס 450 • הרון-T |
| כטב"מים ארוכי טווח | הרון 1 • איתן • סופר הרון • הרון 2 • הרמס 900 • הרמס 1500 • יסעורון ירוק |
| חימוש משוטט | הארפי • הארופ • ברקן ירוק • שרקרק |